Br. KU: 598 -8/2014. Đakovo, 4. studenoga 2014.

**Predmet:** Natjecanje iz vjeronauka učenica i učenika osnovnih i srednjih škola - obavijest

**Svim vjeroučiteljima u osnovnim i srednjim školama**

Poštovani/poštovana,

Obavještavamo Vas o natjecanju iz vjeronauka – vjeronaučnoj olimpijadi učenika i učenica osnovnih i srednjih škola za 2015. godinu.

**Tema i građa**

Tema vjeronaučne olimpijade za osnovne i srednje škole ove školske godine je *Drugi vatikanski sabor*.

Građa za natjecanje za osnovnu i srednju školu objavljena je na web stranicama Nacionalnog katehetskog ureda Hrvatske biskupske konferencije, Glasa Koncila i na web stranici Agencije za odgoj i obrazovanje.

**Natjecatelji:**

Na Natjecanju iz vjeronauka - vjeronaučnoj olimpijadi učenika osnovnih škola natjecati se mogu učenici petih, šestih, sedmih i osmih razreda.

Na Natjecanju iz vjeronauka - vjeronaučnoj olimpijadi učenika srednjih škola natjecati se mogu učenici svih razreda.

**Vremenik:**

Kako bismo izbjegli nesporazume oko *Vremenika* natjecanja iz vjeronauka, osobito u usporedbi s natjecanjima iz ostalih predmeta, a zbog specifične podjele regija na nad/biskupije, želimo pojasniti *Vremenik* natjecanja iz vjeronauka.

***Napomena****: posebnim dopuštenjem ravnatelja Agencije za odgoj i obrazovanje veće nad/biskupije mogu nakon školskog natjecanja provesti međuškolsko (dodatno) natjecanje. Budući da je Đakovačko-osječka nadbiskupija površinom velika, Katehetski ured organizira i ovu razinu natjecanja.*

Radi bolje preglednosti donosimo *Vremenik* vjeronaučnog natjecanja za **osnovnu i srednju školu** u usporedbi s ostalim predmetima:

|  |  |  |
| --- | --- | --- |
| **kategorija natjecanja** | **Vjeronauk** | **ostali predmeti** |
| **prijave** škola za natjecanje | * **do 14. studenoga 2014. pismenim putem** u Katehetski ured **prijaviti školu** i ime vjeroučitelja mentora |  |
| **školsko natjecanje / prijava ekipe**  (odabir 1 ekipe unutar jedne škole) | * provodi se **15. prosinca 2014.** * vjeroučitelj sam sastavlja pitanja * prva 4 učenika predstavljaju ekipu škole * neovisno o prvoj prijavi za natjecanje, vjeroučitelj-mentor **prijavljuje do 17. prosinca 2014. konačnu ekipu (školu, imena natjecatelja, OIB svakog natjecatelja i razrede koje pohađaju, ime vjeroučitelja-mentora. Moguće je prijaviti jednu ekipu iz škole koju vodi jedan vjeroučitelj-mentor)** |  |
| međuškolsko, odnosno za Đakovačko-osječku nadbiskupiju **županijska** razina natjecanja | * **23. siječnja 2015. u 13 sati** * gradski (županijski) uredi određuju školu u kojoj će se provesti natjecanje, određuju županijsko povjerenstvo i snose dio troškova natjecanja * natjecanje se sastoji od pismenog ispita * sudjeluju škole koje su prijave izvršile prema gore navedenim rokovima (**prijava škole do 14. studenoga, a prijava ekipe do 17. prosinca**) * poziv za županijsko natjecanje dobit će sve prijavljene ekipe na adresu škole * Državno povjerenstvo sastavlja testove te ih s uputama dostavlja u Katehetski ured | * siječanj 2015.   (ovisno o predmetu)   * za ostale predmete naziv **„školsko natjecanje“** * natjecanje se održava unutar škola |
| **nad/biskupijsko**,  odn. međužupanijsko | * **19. veljače 2015. u 10 sati** * na natjecanju sudjeluju predstavnici županija tj.   ekipe koje su **rezultatom** sa županijskog natjecanja ostvarile pravo sudjelovanja na međužupanijskom / nadbiskupijskom natjecanju s područja Đakovačko-osječke nadbiskupije   * poziv za nadbiskupijsko natjecanje dobit će najbolje plasirane ekipe na adresu škole | * veljača 2015.   (ovisno o predmetu)   * za ostale predmete naziv **„županijsko natjecanje“** |

|  |  |  |
| --- | --- | --- |
| **državno** natjecanje | * **8. - 10. travnja 2015.** * Državno povjerenstvo sastavlja zadatke za ovu razinu natjecanja, organizira ga i provodi |  |

**Škole prijavljujete isključivo sljedećim putem: fax: (031)802-237, tel.: (031)802-239 ili e-mail: katehetski.ured@djos.hr.**

Napominjemo:

- na e-mail uvijek odgovaramo; ukoliko niste dobili povratnu informaciju, obavezno nazovite na telefon 031/802-239 prije isteka roka prijave, 14. studenoga 2014.

- ako ekipu prijavljujete putem faksa, po slanju faxa nazovite na 031/802-237 da provjerimo je li fax stigao

**- prijava škole (do 14. studenoga)** treba sadržavati: naziv škole, mjesto i ime vjeroučitelja-mentora

**- prijava konačne ekipe (najkasnije 17. prosinca)** treba sadržavati: naziv škole, mjesto, imena četiri učenika, OIB-e učenika i razrede koje pohađaju te ime vjeroučitelja-mentora

**- samo prijavljene škole imaju pravo natjecanja!**

Uz srdačan pozdrav,

dr. sc. Teuta Rezo,

predstojnica Nadbiskupijskog katehetskog ureda